169. ΝΟΜΟΣ υπ’αριθ. 1204 της 10/10 Σεπτ. 1981 (ΦΕΚ Α΄ 249) Περί τροποποιήσεως και συμπληρώσεως διατάξεων του Ν.Δ. 414/1974 «περί λογισμού εις το διπλάσιον του χρόνου υπηρεσίας του διανυθέντος εις Μονάδας εκστρατείας υπό των στρατιωτικών των Ενόπλων Δυνάμεων και μέχρι πέντε ετών». Άρθρ.1.-Το άρθρ. 1 του Ν.Δ. 414/1974 αντικαθίσταται ως ακολούθως: «Άρθρ.1.-1.Ο χρόνος υπηρεσίας, ο διανυθείς εις Μονάδας εκστρατείας, εις Μονάδας και Υπηρεσίας και των τριών Κλάδων των Ενόπλων Δυνάμεων της Ζώνης Μάχης, εις πολεμικά πλοία, εξαιρέσει των εν παροπλισμώ ευρισκομένων, εις υπηρεσίας Φάρων υπεραποκέντρων, ως ούτοι καθορίζονται υπό του Ν.Δ. 443/7.5.1966 (ΦΕΚ 114), εις το Αρχηγείον Τακτικής Αεροπορικής Δυνάμεως μετά των Μονάδων τούτου, εις Αεροδρόμια μετά των εδρευουσών εις ταύτα Διοικήσεων και Μονάδων και Υπηρεσιών, από 1ης Νοεμ. 1949 και εντεύθεν, υπό των στρατιωτικών των Ενόπλων Δυνάμεων των απομακρυνομένων τούτων, υπό την ιδιότητα του μονίμου από της δημοσιεύσεως του παρόντος και εφεξής, ο μη συμπίπτων προς διαθεσιμότητα ή αργίαν δια προσκαίρου παύσεως, λογίζεται ηυξημένος εις το διπλάσιον και ως τοιούτος πραγματικής συνταξίμου υπηρεσίας, μόνον δια τον κανονισμόν της συντάξεως. 2.Ο διπλασιασμός του χρόνου υπηρεσίας περί ου η παρ. 1 του παρόντος άρθρου, δεν δύναται να υπερβή τα 5 έτη εν συνόλω. 3.Ο χρόνος υπηρεσίας ενός εκάστου εις τας ανωτέρω Μονάδας ή Υπηρεσίας, ως και τα χρονικά διαστήματα της κατ’ αυτόν χορηγηθείσης κανονικής ή αναρρωτικής αδείας και της διανυθείσης εν νοσηλεία υπηρεσίας, βεβαιούται παρά της αρμοδίας Υπηρεσίας του οικείου Κλάδου των Ενόπλων Δυνάμεων. 4.Ο ανωτέρω διπλασιασμός δεν ισχύει εφ’ όσον ο στρατιωτικός αποστρατεύεται τη αιτήσει του, προ της συμπληρώσεως 25ετούς πραγματικής υπηρεσίας. 5.Δια τους στρατιωτικούς, οίτινες προσμετρούν διπλάσιον χρόνον κατ’ εφαρμογήν ετέρων διατάξεων, δεν προσμετρείται ο αυτός χρόνος εις το διπλάσιον κατ’ εφαρμογήν των διατάξεων του παρόντος νόμου». Άρθρ.2.-Η παρ. 1 του άρθρ. 2 του Ν.Δ. 414/1974 αντικαθίσταται ως ακολούθως: «1.Ως χρόνος υπηρεσίας, δια την εφαρμογήν του παρόντος, θεωρείται ο χρόνος καθ’ ον ο στρατιωτικός, τοποθετηθείς εις τας μονάδας ή υπηρεσίας της παρ. 1 του άρθρ. 1 του παρόντος νόμου ή αποσπασθείς εις ταύτας δια χρονικόν διάστημα μείζον των 30 ημερών, ασκεί πραγματικώς τα καθήκοντά του εις αυτάς». Άρθρ.3.-Το άρθρ. 3 του Ν.Δ. 414/1974 αντικαθίσταται ως ακολούθως: (Μετά τη σελ. 90,778) Σελ. 90,779 Τεύχος Ε22-Σελ. 105 Πολιτικές και Στρατιωτικές Συντάξεις 29.Β.α.169 «Άρθρ.3.-1.Δια την εφαρμογήν του παρόντος νόμου ως μονάδες μεν εκστρατείας δια τον Στρατόν Ξηράς νοούνται άπασαι αι μονάδες και Σχηματισμοί μέχρι και επιπέδου Στρατιάς, ως Μονάδες δε και Υπηρεσίαι νοούνται αι Μονάδες και Υπηρεσίαι των τριών Κλάδων των Ενόπλων Δυνάμεων, αι έδραι των οποίων κείνται δια μεν τον ηπειρωτικόν χώρον βορείως της νοητής ευθείας γραμμής μεταξύ των πόλεων Αμφιλοχίας-Λαμίας συμπεριλαμβανομένων, δια δε τον νησιωτικόν χώρον Ανατολικώς και Νοτιοανατολικώς της νοητής γραμμής μεταξύ των νήσων Θάσου-Ευβοίας-Αντικυθήρων μη συμπεριλαμβανομένων. 2.Ο διπλασιασμός του χρόνου υπηρεσίας, περί ου αι διατάξεις του παρόντος νόμου, εκτείνεται μέχρι τέλους του έτους 1984 μεθ’ ο ούτος διατηρείται ως εκτήθη ως χρόνος πραγματικής συνταξίμου υπηρεσίας και μόνον δια τον κανονισμόν της συντάξεως». Άρθρ.4.-1.Προϋπόθεσις εφαρμογής των διατάξεων του Ν.Δ. 414/1974 ως αύται αντικαθίστανται και συμπληρούται δια του παρόντος νόμου επί των στρατιωτικών των Ενόπλων Δυνάμεων είναι να ευρίσκωνται ούτοι εις την ενεργόν υπηρεσίαν κατά την ημερομηνίαν ενάρξεως ισχύος του Ν.Δ. 414/1974 και εφεξής. 2.Αι διατάξεις του παρόντος νόμου δεν έχουν εφαρμογήν επί των εκπαιδευομένων εις παραγωγικάς Σχολάς Μονίμων Αξιωματικών και Υπαξιωματικών ως και εις ετέρας Σχολάς των Ενόπλων Δυνάμεων. Ομοίως δεν έχουν εφαρμογήν επί των υπηρετούντων εις Οργανισμούς και Νομικά Πρόσωπα Δημοσίου Δικαίου. Άρθρ.5.-Αι διατάξεις του παρόντος νόμου έχουν εφαρμογήν και δια τους εξελθόντας της υπηρεσίας από της ενάρξεως της ισχύος του Ν.Δ. 414/74 και των οικογενειών των εκ τούτων θανόντων, παρ’ ων η σχετική αίτησις, δέον να υποβληθή εντός προθεσμίας ενός έτους από της δημοσιεύσεως του παρόντος νόμου, η δε αύξησις της συντάξεώς των ορίζεται πληρωτέα από της πρώτης του μηνός της χρονολογίας εκδόσεως της σχετικής πράξεως ή αποφάσεως. Άρθρ.6.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. 